યોગી આદિત્યનાથે વધુમાં જણાવ્યું હતું કે કોણ શું કહે છે તેની સાથે મારે કોઈ લેવાદેવા નથી, મારે જે કરવું છે તે રાજ્યના હિતને ધ્યાનમાં રાખીને કરીશ, કેન્દ્રમાં મોદી સરકાર જે પગલાં લઈ રહી છે તે મુજબ હું યુપીમાં કામ કરવા માગું છું અને તેથી હિન્દુ રાષ્ટ્રનો માર્ગ ખોટો નથી. આ માર્ગને અપનાવવામાં કંઈ જ ખોટું નથી. દેશમાં મોદી જેવા યોગી સત્તા સંભાળે છે તેથી દેશવાસીઓમાં વિશ્વાસ જાગ્યો છે. તેમનું જીવન યોગી-સંન્યાસીથી ઓછું નથી. મોદી આદર્શ છે. રાજસત્તા યોગીઓ માટે છે, ભોગીઓ માટે નહિ. તેમણે કિસાનોના હિત અંગે વાત કરતાં જણાવ્યું હતું કે કિસાનોની આવક બેવડી કરવાની રાજ્ય સરકારની જવાબદારી છે અને અમે આ લક્ષ્યને 2019-20 સુધીમાં પ્રાપ્ત કરી લઈશું. કિસાનો આપણા અન્નદાતા છે, તેમની ખુશી આપણી ખુશી છે. તેમણે રાજ્યના શેરડી પકવતા કિસાનોને 15 દિવસમાં તેમની રકમ મળી જાય તેવી વ્યવસ્થા ખાંડ મિલના માલિકોને કરવા આદેશ આપ્યો છે.